पाएं अपने शहर की ताज़ा ख़बरें और फ्री ई-पेपरडाउनलोड करें
परिवारिक कलह से तंग आकर एक गर्भवती महिला सोमवार सुबह आ रही ट्रेन को देख कर अपने दो बच्चियों के साथ रेलवे ट्रैक पर कूद गई। जिससे उसके दोनों बच्चियों की मौत घटनास्थल पर हीं हो गई। जबकि गंभीर रूप से जख्मी महिला की मौत इलाज के दौरान हो गई। मतृकों में पांच वर्षीय प्रिया कुमारी, दो वर्षीय बेबी कुमारी व 24 वर्षीय रविता कुमारी शामिल है। घटना थाना क्षेत्र के मूर्तियां गांव की है। हद जब गंभीर रूप से जख्मी महिला को डंकन अस्पताल लाने वाले व्यक्ति से महिला के मायके वालों ने मारपीट शुरू कर दी। जिसको पुलिस हस्तक्षेप के बाद रोका गया। घटना के बाद मृतका के ससुराल में मातमी सन्नाटा पसरा है। लोग खुल कर कुछ भी बोलने से इनकार कर रहे हैं। अंब तक पुलिस के पास किसी प्रकार का आवेदन नहीं दिया है। पुलिस मामले की तहकीकात कर रही है। मूर्तियां गांव निवासी राजकुमार ठाकुर की 24 वर्षीय पत्नी रविता देवी का ससुराल में किसी बात को लेकर पारिवारिक कलह हो गई थी। जिसकी वजह से वह आक्रोशित थी। सोमवार की सुबह वह आक्रोशित अवस्था में हीं अपने दोनों बच्चियों प्रिया कुमारी 5 वर्ष व बेबी कुमारी 2 वर्ष को अपने साथ लेकर घर से निकली। जिस पर घर वालों ने ध्यान नहीं दिया। रविता सीधे बगल स्थित रेलवे ट्रैक पर आ रही माल ट्रेन के समक्ष पहुंच कर ट्रैक पर कूद गई। जिससे ट्रेन की चपेट में आने से उसकी दोनों बच्चियों की मौत हो गई। जबकि वह इंजन की ठोकर से ट्रैक के बगल में गिर कर गंभीर अवस्था में जख्मी हो गई। घटना की जानकारी पर गांव में अफरातफरी मच गई। आनन-फानन में ग्रामीणों के सहयोग से महिला को घायल अवस्था में रक्सौल स्थित डंकन अस्पताल पहुंचाया गया। जहां इलाज के दौरान उसकी मौत हो गई।
अस्पताल लेकर पहुंचे लोगों के साथ मारपीट
रक्सौल अंतर्गत लक्ष्मनवा निवासी महिला के मायके वाले डंकन अस्पताल पहुंचे अाैर आक्रोशित होकर पीड़िता को डंकन अस्पताल पहुंचाने वाले ग्रामीण सुभाष कुमार के साथ मारपीट शुरू कर दी। मौके पर पहुंची रक्सौल पुलिस के हस्तक्षेप से मामले को शांत कराकर सुभाष कुमार को मुक्त कराया गया। इधर घटना के उसके ससुराल के सभी लोग घर छोड़ फरार हो गए हैं। स्थानीय थानाध्यक्ष संदीप कुमार ने बताया कि सभी उसके शव को अभिरक्षा में लेकर पोस्टमार्टम के लिए मोतिहारी भेज दिया गया है। वहीं मामले में उसके मायके वालों द्वारा प्राथमिकी अब तक प्राथमिकी के लिए आवेदन नहीं दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn